CELEX: 32020X1113(01)
Language: lv
Date: 2020-09-16 00:00:00
Title: Eiropas vērtspapīru un tirgu iestādes Uzraudzības padomes Lēmums (ES) 2020/1689 (2020. gada 16. septembris), ar ko atjauno pagaidu prasību fiziskām vai juridiskām personām, kam ir neto īsās pozīcijas, pazemināt neto īso pozīciju paziņošanas robežvērtības attiecībā uz to uzņēmumu emitēto akciju kapitālu, kuru akcijas ir atļauts tirgot regulētā tirgū, virs noteiktas robežvērtības, informēt kompetentās iestādes saskaņā ar Eiropas Parlamenta un Padomes Regulas (ES) Nr. 236/2012 28. panta 1. punkta a) apakšpunktu

13.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 379/60
               
            
         EIROPAS VĒRTSPAPĪRU UN TIRGU IESTĀDES UZRAUDZĪBAS PADOMES LĒMUMS (ES) 2020/1689
         (2020. gada 16. septembris),
         ar ko atjauno pagaidu prasību fiziskām vai juridiskām personām, kam ir neto īsās pozīcijas, pazemināt neto īso pozīciju paziņošanas robežvērtības attiecībā uz to uzņēmumu emitēto akciju kapitālu, kuru akcijas ir atļauts tirgot regulētā tirgū, virs noteiktas robežvērtības, informēt kompetentās iestādes saskaņā ar Eiropas Parlamenta un Padomes Regulas (ES) Nr. 236/2012 28. panta 1. punkta a) apakšpunktu
         EIROPAS VĒRTSPAPĪRU UN TIRGU IESTĀDES UZRAUDZĪBAS PADOME,
         ņemot vērā Līgumu par Eiropas Savienības darbību,
         ņemot vērā Līgumu par Eiropas Ekonomikas zonu, jo īpaši tā IX pielikumu,
         ņemot vērā Eiropas Parlamenta un Padomes Regulu (ES) Nr. 1095/2010 (2010. gada 24. novembris), ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (1), un jo īpaši tās 9. panta 5. punktu, 43. panta 1. punktu un 44. panta 1. punktu,
         ņemot vērā Eiropas Parlamenta un Padomes Regulu (ES) Nr. 236/2012 (2012. gada 14. marts) par īso pārdošanu un dažiem kredītriska mijmaiņas darījumu aspektiem (2), un jo īpaši tās 28. panta 1. punktu,
         ņemot vērā Komisijas Deleģēto regulu (ES) Nr. 918/2012 (2012. gada 5. jūlijs), ar kuru Eiropas Parlamenta un Padomes Regulu (ES) Nr. 236/2012 par īso pārdošanu un dažiem kredītriska mijmaiņas darījumu aspektiem papildina attiecībā uz definīcijām, neto īso pozīciju aprēķināšanu, segtiem valsts kredītriska mijmaiņas darījumiem, informēšanas sliekšņiem, likviditātes sliekšņiem, ko piemēro ierobežojumu apturēšanai, ievērojamiem finanšu instrumentu vērtības kritumiem un negatīviem notikumiem (3), un jo īpaši tās 24. pantu,
         ņemot vērā Eiropas Vērtspapīru un tirgus iestādes Lēmumu (ES) 2020/525 (2020. gada 16. marts) pieprasīt fiziskām vai juridiskām personām, kam ir neto īsās pozīcijas, uz laiku pazemināt neto īso pozīciju paziņošanas robežvērtības attiecībā uz to uzņēmumu emitēto akciju kapitālu, kuru akcijas ir atļauts tirgot regulētā tirgū, virs noteiktas robežvērtības, informēt kompetentās iestādes saskaņā ar Eiropas Parlamenta un Padomes Regulas (ES) Nr. 236/2012 28. panta 1. punkta a) apakšpunktu (4),
         ņemot vērā Eiropas Vērtspapīru un tirgus iestādes Lēmumu (ES) 2020/1123 (2020. gada 10. jūnijs), ar ko atjauno pagaidu prasību fiziskām vai juridiskām personām, kam ir neto īsās pozīcijas, uz laiku pazemināt neto īso pozīciju paziņošanas robežvērtības attiecībā uz to uzņēmumu emitēto akciju kapitālu, kuru akcijas ir atļauts tirgot regulētā tirgū, virs noteiktas robežvērtības, informēt kompetentās iestādes saskaņā ar Eiropas Parlamenta un Padomes Regulas (ES) Nr. 236/2012 28. panta 1. punkta a) apakšpunktu (5),
         tā kā:
         1.   IEVADS
         
         
                     (1)
                  
                  
                     Ar Lēmumu (ES) 2020/525 ESMA pieprasīja fiziskām vai juridiskām personām, kam ir neto īsās pozīcijas attiecībā uz to uzņēmumu emitēto akciju kapitālu, kuru akcijas ir atļauts tirgot regulētā tirgū, informēt kompetentās iestādes par visām šādām pozīcijām, kuras sasniedz, pārsniedz vai samazinās zem 0,1 % no emitētā akciju kapitāla saskaņā ar Regulas (ES) Nr. 236/2012 28. panta 1. punkta a) apakšpunktu.
                  
               
                     (2)
                  
                  
                     Lēmumā (ES) 2020/525 noteiktais pasākums attiecas uz nepieciešamību valstu kompetentajām iestādēm apzināties tās neto īsās pozīcijas, kuras tirgus dalībnieki ir izveidojuši attiecībā uz akcijām, ko atļauts tirgot regulētā tirgū, ņemot vērā nesenos ārkārtas notikumus finanšu tirgos.
                  
               
                     (3)
                  
                  
                     Ar Lēmumu (ES) 2020/1123 ESMA atjaunoja pagaidu prasību, jo, neskatoties uz ES finanšu tirgu daļēju atgūšanos no zaudējumiem, kas reģistrēti kopš pandēmijas uzliesmojuma, nākotnes atveseļošanās perspektīvas joprojām bija neskaidras un joprojām pastāv draudi finanšu tirgu pienācīgai darbībai un integritātei, kā arī finanšu sistēmas stabilitātei.
                  
               
                     (4)
                  
                  
                     Saskaņā ar Regulas (ES) Nr. 236/2012 28. panta 10. punktu ESMA ir jāpārskata šis pasākums ar atbilstošu regularitāti un vismaz reizi trīs mēnešos.
                  
               
                     (5)
                  
                  
                     
                        ESMA ir veikusi šo izvērtējumu, pamatojoties uz snieguma rādītāju analīzi, tostarp cenu, svārstīguma, kredītriska mijmaiņas darījumu starpību, kā arī neto īso pozīciju attīstību, jo īpaši starp 0,1 un 0,2 %. Saskaņā ar veikto analīzi ESMA ir pieņēmusi lēmumu, ka tai būtu jāatjauno pasākums uz trim papildu mēnešiem.
                  
               2.   PASĀKUMA SPĒJA NOVĒRST ATTIECĪGOS APDRAUDĒJUMUS UN PĀRROBEŽU IETEKMI (REGULAS (ES) Nr. 236/2012 28. PANTA 2. PUNKTA a) APAKŠPUNKTS)
         
         a)   Finanšu tirgu pienācīgas darbības un integritātes apdraudējums
         
         
                     (6)
                  
                  
                     Covid-19 pandēmija joprojām nelabvēlīgi ietekmē reālo ekonomiku, un vispārējās nākotnes atveseļošanās perspektīvas joprojām ir neskaidras, jo īpaši ņemot vērā nesenos notikumus ES un ārpus tās robežām. ESMA atzīmē, ka pēdējo pāris nedēļu laikā vairākās jurisdikcijās ir ievērojami pieaudzis Covid-19 gadījumu skaits, radot bažas par otrā Covid-19 infekcijas viļņa iespējamību, kas pastiprina jebkādu nākotnes izredžu nenoteiktību.
                  
               
                     (7)
                  
                  
                     ES kapitāla vērtspapīru tirgi, kā redzams Eurostoxx 50 indeksā, laika posmā no 2020. gada 20. februāra līdz 3. septembrim zaudēja 14 %, salīdzinot ar vērtības zudumu 13 % apmērā laikposmā no 20. februāra līdz 4. jūnijam (1. attēls). Eurostoxx 50 indekss ievērojami uzlabojās attiecībā pret martā sasniegto līmeni (kad kritums bija aptuveni par 30 %, salīdzinot ar 2020. gada februāri, kā norādīts Lēmumā (ES) 2020/525), taču nesasniedzot līmeni, kāds bija pirms Covid-19.
                  
               
                     (8)
                  
                  
                     Arī VSTOXX (6) mērītais svārstīgums joprojām ir relatīvi paaugstināts salīdzinājumā ar 2020. gada februāri. Septembrī mērītais līmenis (+ 15 %) ir nedaudz augstāks nekā jūnijā (+ 13 %). Tas pats un pat lielākā mērā attiecas arī uz VIX (7) (+ 18 % septembrī pret +9 % jūnijā) (1. attēls un 2. attēls).
                  
               
                     (9)
                  
                  
                     Laikposmā no 4. jūnija līdz 3. septembrim kredītriska mijmaiņas darījumu (CDS) līmenis ir samazinājies no 17 % līdz 28 % (1. attēls). Tomēr, lai labāk izprastu CDS informatīvo spēku šajā brīdī, dati ir jāvērtē saistībā ar Eiropas Centrālās bankas (ECB) lēmumu par pandēmijas ārkārtas aktīvu iegādes pagaidu programmu (PĀAIP). Kopš marta sākuma CDS likmju starpībās sākās lielas svārstības, kas liecināja par augstu finanšu risku. Lēmuma (ES) 2020/525 atjaunošana, pamatojoties uz datiem par laikposmu līdz 4. jūnijam, balstījās arī uz faktu, ka CDS likmju starpība tobrīd bija augsta un svārstīga, un tika uzskatīts, ka tas norāda uz riska uztveri tirgū.
                  
               
                     (10)
                  
                  
                     Tomēr 4. jūnijā pieņemtais PĀAIP palielinājums par vēl 600 miljardiem EUR ECB kopējā paziņotā monetārā stimula summu palielināja līdz 1,35 triljoniem EUR, samazinot CDS likmju starpību informatīvo vērtību attiecībā pret tirgus risku uztveri.
                  
               
                     (11)
                  
                  
                     Līdzīgus apsvērumus var izteikt attiecībā uz valsts obligāciju tirgu informatīvo vērtību, ko, tāpat kā CDS likmju starpību gadījumā, ietekmē centrālo banku monetārā politika. Kā redzams 1. attēlā, 10 gadu valdības obligāciju ienesīgums Vācijā, Francijā, Lielbritānijā un Itālijā samazinājies vidēji par 22 bāzes punktiem salīdzinājumā ar jūnija līmeni.
                  
               
                     (12)
                  
                  
                     Rezultātā ESMA uzskata, ka akciju tirgu attīstībai, kuru centrālo banku monetārā politika ietekmē ievērojami mazāk, būtu jāsniedz labāka izpratne par pašreizējo riska līmeni ES finanšu tirgos.
                  
               
                     (13)
                  
                  
                     Līdzīgi kā Eurostoxx 50, arī STOXX EUROPE 800, izņemot Šveices indeksu, kopš 2020. gada 20. februāra zaudējis aptuveni 17 %, salīdzinot ar kritumu 16 % apmērā jūnijā. Kopš februāra STOXX Europe Total Market Banks (ats. Eiropas bankas) samazinājies par 37 %, savukārt jūnijā zaudējumi bija aptuveni 30 % apmērā.
                  
               
                     (14)
                  
                  
                     Kā minēts ESMA 2020. gada septembra Ziņojumā par tendencēm, riskiem un ievainojamību Nr. 2 (TRV), 2020. gada otrajā ceturksnī bija vērojamas atšķirīgas pazīmes nozarēs, kas skāra jo īpaši kredītiestādes. Jūnija beigās ES aviosabiedrību un banku sektora indeksi joprojām bija attiecīgi par 36 % un 30 % zemāki nekā janvāra sākumā. Turklāt 3. attēlā redzams, ka banku un apdrošināšanas nozares kopš jūnija ir bijušas diezgan stabilas, taču rādītāji laikposmā no 20. februāra līdz 3. septembrim, salīdzinot ar periodu no 20. februāra līdz 4. jūnijam, liecina par pasliktināšanos: –38 % salīdzinot ar –33 % banku nozarē un –21 % salīdzinot ar –20 % apdrošināšanas nozarē. Gluži pretēji, nefinanšu (8) nozarēs darbība ir nedaudz uzlabojusies: –9 %, salīdzinot ar –11 %.
                  
               
                     (15)
                  
                  
                     Atsevišķās nozarēs cenu atgūšanās notika turpmākas makroekonomiskās vides pasliktināšanās un dziļas un globāli sinhronizētas lejupslīdes kontekstā. Kā norādīts TRV, pašreizējā acīmredzamā finanšu tirgus darbības un pamatā esošās saimnieciskās darbības nodalīšana rada jautājumu par tirgus atgūšanās ilgtspēju nākotnē.
                  
               
                     (16)
                  
                  
                     Ņemot vērā apkopoto valstu vai ES līmeni, šķiet, ka cenu atgūšanās nav notikusi: 5. attēlā redzams, ka cenu samazinājums ir plaši izplatīts visā Savienībā, laikposmā no jūnija līdz septembrim būtisku uzlabojumu nebija un akciju indeksu rādītāji 22 ES tirgos liecina, ka kritums laikposmā no 20. februāra līdz 3. septembrim bija sliktāks nekā kritums no 20. februāra līdz 4. jūnijam. Turklāt 25 jurisdikcijās akciju tirgi, salīdzinot ar 24 jurisdikcijām jūnijā, zaudēja vismaz 10 % no savas vērtības, salīdzinot 3. septembra cenas ar 2020. gada 20. februāra cenām. Tajā pašā laikposmā Eiropas kredītiestāžu akciju cenas ir zaudējušas no 10 % līdz 59 %, salīdzinot ar vērtības zudumiem apmērā no 9 līdz 48 %, kas reģistrēti laikposmā no februāra līdz jūnijam.
                  
               
                     (17)
                  
                  
                     Akciju ar neto īso pozīciju starp 0,1 un 0,2 % procentuālā daļa laikposmā no 2020. gada 16. marta līdz 11. jūnijam stabili pieauga un pēc tam saglabājās nemainīga līdz 2020. gada 4. septembrim (9) vidēji par 13 % apmērā no kopējām neto īsajām pozīcijām (6. attēls). Turklāt zemākas paziņošanas robežvērtības parādīja, ka dažās valstīs neto īsās pozīcijas starp 0,1 % un 0,2 % sastādīja aptuveni 50 % no visām ziņotajām pozīcijām. Noslēgumā jāsaka, ka neto īso pozīciju starp 0,1 un 0,2 % procentuālā daļa, par ko bija jāpaziņo īslaicīgu zemāku paziņošanas robežvērtību dēļ, joprojām ir būtiska kopējo neto īso pozīciju daļa, un pašreizējā kontekstā regulatoriem tai ir liela informatīvā vērtība.
                  
               
                     (18)
                  
                  
                     Kopumā būtisks cenu kritums galvenajās nozarēs, salīdzinoši liels svārstīgums, iespējamā finanšu tirgus darbības un pamatā esošās saimnieciskās darbības nodalīšana un nemainīgi augsts neto īso pozīciju līmenis kopā ar nenoteiktību par Covid-19 pandēmijas attīstību un tās ietekmi uz reālo ekonomiku, liecina, ka ES finanšu tirgi joprojām atrodas trauslā stāvoklī. Šāds stāvoklis rada lielāku iespējamību, ka īsās pozīcijas pārdošanas spiediens nākamajos mēnešos varētu izraisīt vai pastiprināt negatīvas pārmaiņas, kas savukārt var negatīvi ietekmēt tirgus uzticību vai cenu noteikšanas mehānisma integritāti.
                  
               
                     (19)
                  
                  
                     Tādēļ ESMA uzskata, ka iepriekš aprakstīto apstākļu kombinācija nopietni apdraud finanšu tirgu pienācīgu darbību un integritāti.
                  
               b)   Visas Savienības finanšu sistēmas vai tās daļas apdraudējums
         
         
                     (20)
                  
                  
                     Kā paskaidrojusi ECB savā Finanšu stabilitātes pārskatā (10), finanšu stabilitāte ir nosacījums, ko ievērojot, finanšu sistēma, kurā ietilpst finanšu starpnieki, tirgi un tirgu infrastruktūra, ir spējīga izturēt satricinājumus un novērst finanšu nelīdzsvarotību.
                  
               
                     (21)
                  
                  
                     Covid-19 pandēmija turpina būtiski negatīvi ietekmēt reālo ekonomiku Savienībā. Kā jau maijā tika ziņots ESMA TRV, neskatoties uz tirgus atgūšanos, tirgus vide joprojām ir trausla, un ESMA uzskata, ka tā nākotnē radīs “ilgstošu riska periodu institucionālajiem un privātajiem ieguldītājiem saistībā ar turpmākām – iespējams būtiskām – tirgus korekcijām un (..) ļoti lielus riskus visam ESMA uzdevumam” (11). Šajā saistībā ESMA brīdināja sabiedrību par iespējamo finanšu tirgus darbību un pamatā esošās saimnieciskās darbības nodalīšanu.
                  
               
                     (22)
                  
                  
                     Iepriekš 2.a sadaļā sniegta sīkāka informācija par banku, apdrošināšanas nozaru un finanšu tirgu darbību.
                  
               
                     (23)
                  
                  
                     Šie plaši izplatītie cenu samazinājumi lielākajai daļai ES akciju visās nozarēs ir radījuši trauslu situāciju, kurā turpmāks cenu samazinājums, kuru neizraisa papildu pamatinformācija, var radīt ļoti negatīvas sekas.
                  
               
                     (24)
                  
                  
                     Joprojām neskaidrajā situācijā ESMA uzskata, ka būtisku pārdošanas piedāvājumu daudzumu un neparastu akciju cenu svārstīgumu var radīt dažādi faktori, tostarp lielāks to tirgus dalībnieku skaits, kuri iesaistās īsās pozīcijas pārdošanā un veido ievērojamas neto īsās pozīcijas.
                  
               
                     (25)
                  
                  
                     Jo īpaši ESMA norāda, ka plaši izplatītie kredītiestāžu cenu kritumi, kas bija viens no jūnijā pieņemtā lēmuma par atjaunošanu parametriem, nav uzlabojušies. Tas norāda, ka kredītiestādes, kuras noteiktos gadījumos ir sistēmiski svarīgas, joprojām ir potenciāli neaizsargātas pret īsās pozīcijas pārdošanas stratēģijām un ievērojamu neto īso pozīciju veidošanos, neatkarīgi no tā, vai šīs stratēģijas un pozīcijas atbalsta pamatinformācija.
                  
               
                     (26)
                  
                  
                     Saglabājas risks, ka īsās pozīcijas pārdošanas stratēģiju uzkrāšana un ievērojama neto īso pozīciju veidošana var attiecīgi novest pie neorganizētas cenu samazināšanās spirāles noteiktiem emitentiem ar iespējamām negatīvām sekām attiecīgās dalībvalsts ietvaros vai visā ES, kas savukārt ar laiku varētu apdraudēt vienas vai vairāku dalībvalstu finanšu sistēmu.
                  
               
                     (27)
                  
                  
                     Neņemot vērā vērojamo atveseļošanos Eiropas finanšu tirgu noteiktās nozarēs, ESMA uzskata, ka pašreizējie tirgus apstākļi turpina būtiski apdraudēt finanšu sistēmas stabilitāti Savienībā.
                  
               
                     (28)
                  
                  
                     
                        ESMA pilnvaru ietvaros plānotā pasākuma atjaunošana uzliek par pienākumu tām fiziskām vai juridiskām personām, kam ir neto īsa pozīcija akcijās, kuras atļauts tirgot regulētā tirgū, informēt valstu kompetentās iestādes, sasniedzot zemāku robežvērtību, nekā noteikts Regulas (ES) Nr. 236/2012 5. pantā.
                  
               
                     (29)
                  
                  
                     Šim atjaunotajam pasākumam vajadzētu uzturēt valsts kompetento iestāžu un ESMA uzlaboto iespēju atbilstoši izvērtēt mainīgo situāciju, nošķirt tirgus svārstības, kuru pamatā ir pamatinformācija, no tām, kuras var ierosināt vai pastiprināt akciju īsās pozīcijas pārdošanas un reaģēt, ja tirgus integritātei, pienācīgai darbībai un stabilitātei nepieciešama stingrāka rīcība.
                  
               c)   Pārrobežu ietekme
         
         
                     (30)
                  
                  
                     Vēl viens nosacījums, lai ESMA varētu īstenot šo pasākumu, ir tas, ka identificētajiem apdraudējumiem ir pārrobežu ietekme.
                  
               
                     (31)
                  
                  
                     Kā aprakstīts iepriekš, akciju tirgi visā ES, ņemot vērā gan valstu, gan Eiropas mēroga indeksus, nav pilnībā atguvušies no martā novērotā būtiskā cenu samazinājuma.
                  
               
                     (32)
                  
                  
                     Ņemot vērā to, ka šie apdraudējumi ietekmē lielākās daļas ES dalībvalstu finanšu tirgus, gan atšķirīgā mērogā, pārrobežu ietekme joprojām ir sevišķi nopietna, jo ES finanšu tirgu savstarpējā saistība palielina pieplūduma vai kaitīgās ietekmes iespējamību visos tirgos īsās pārdošanas spiediena gadījumā.
                  
               
                     (33)
                  
                  
                     
                        ESMA līdz ar to uzskata, ka iepriekš aprakstītajiem apdraudējumiem tirgus integritātei, pienācīgai darbībai un finanšu stabilitātei ir pārrobežu ietekme. Covid-19 krīzes būtības dēļ tiem faktiski ir ES un globāls mēroga raksturs.
                  
               3.   NEVIENA KOMPETENTĀ IESTĀDE NAV VEIKUSI PASĀKUMUS APDRAUDĒJUMA NOVĒRŠANAI VAI VIENA VAI VAIRĀKAS KOMPETENTĀS IESTĀDES IR VEIKUŠAS PASĀKUMUS, KAS NAV PIENĀCĪGI NOVĒRSUŠI APDRAUDĒJUMU (REGULAS (ES) Nr. 236/2012 28. PANTA 2. PUNKTA b) APAKŠPUNKTS)
         
         
                     (34)
                  
                  
                     Vēl viens iemesls, kāpēc ESMA šā lēmuma ietvaros ir pieņēmusi ierobežojumu, ir apstāklis, ka kompetentā iestāde vai kompetentās iestādes nav rīkojušās, lai novērstu apdraudējumu, vai veiktie pasākumi pienācīgi nenovērš šo apdraudējumu.
                  
               
                     (35)
                  
                  
                     Bažas par tirgus integritāti, pienācīgu darbību un finanšu stabilitāti, kas aprakstītas Lēmumā (ES) 2020/525 un paliek spēkā esošas arī šajā lēmumā, ir likušas vairākām valstu kompetentajām iestādēm veikt valsts līmeņa pasākumus, kuru mērķis ir ierobežot akciju īsās pozīcijas pārdošanu, Spānijā, Francijā, Austrijā, Beļģijā un Itālijā (12), kuru termiņš beidzās 18. maijā.
                  
               
                     (36)
                  
                  
                     Pēc šo pagaidu pasākumu beigām vai to atcelšanas ES vairs nav veikti turpmāki pasākumi, pamatojoties uz Regulu (ES) Nr. 236/2012, un no šā lēmuma pieņemšanas datuma šādi pasākumi nav spēkā.
                  
               
                     (37)
                  
                  
                     Šā lēmuma pieņemšanas laikā neviena kompetentā iestāde nav pieņēmusi pasākumus, lai palielinātu savu atpazīstamību attiecībā uz rīcības attīstību saistībā ar neto īsajām pozīcijām, nosakot zemākas paziņošanas robežvērtības, jo tās var paļauties uz Lēmumu (ES) 2020/1123.
                  
               
                     (38)
                  
                  
                     Nepieciešamība palielināt neto īso pozīciju pārredzamību ir vēl aktuālāka situācijā, kurā iepriekšminētie ierobežojumi, kas noteikti saskaņā ar Regulas (ES) Nr. 236/2012 20. pantu, vairs nav spēkā, un joprojām pastāv neskaidrība par Covid-19 ilgstošo ietekmi. Tā kā uz īsās pozīcijas pārdošanu un darījumiem ar līdzvērtīgu ietekmi vairs neattiecas citi ārēji ierobežojumi, valstu kompetentajām iestādēm visā ES ir jāspēj iepriekš noteikt, vai neto īsās pozīcijas tiek veidotas tādā mērā, kas var radīt apdraudējumu iepriekš aprakstītajiem finanšu tirgiem un finanšu stabilitātei, kas izpaužas un ko pastiprina īsās pozīcijas pārdošanas spiediens.
                  
               
                     (39)
                  
                  
                     Ņemot vērā iepriekšminētos apdraudējumus visā ES, joprojām skaidri redzams, ka informācija, ko saņem nacionālās kompetentās iestādes saskaņā ar standarta paziņošanas robežvērtību, kas noteikta Regulas (ES) Nr. 236/2012 5. panta 2. punktā, nav pietiekams šī brīža saspringtajos tirgus apstākļos. ESMA uzskata, ka ar zemākas paziņošanas robežvērtības uzturēšanai vajadzētu nodrošināt, ka visu valstu kompetento iestāžu visā ES un ESMA rīcībā ir vislabākais iespējamais pieejamais datu kopums, lai pārraudzītu tirgus tendences un nepieciešamības gadījumā sagatavotu sevi un ESMA veikt papildu pasākumus.
                  
               4.   PASĀKUMA EFEKTIVITĀTE (REGULAS (ES) Nr. 236/2012 28. PANTA 3. PUNKTA a) APAKŠPUNKTS)
         
         
                     (40)
                  
                  
                     
                        ESMA ir arī jāņem vērā, cik lielā mērā pasākums ievērojami novērš identificētos apdraudējumus.
                  
               
                     (41)
                  
                  
                     
                        ESMA uzskata, ka, neraugoties uz ārkārtas zaudējumiem, kas kopš 2020. gada 20. februāra ir radušies regulētos tirgos saistībā ar akciju tirdzniecību, tirgi ir darbojušies pienācīgi un, ka tirgu integritāte lielā mērā ir saglabāta.
                  
               
                     (42)
                  
                  
                     
                        ESMA ir tādējādi izanalizējusi esošos apstākļus, jo īpaši attiecībā uz to, ciktāl tie rada tirgu integritātes un finanšu stabilitātes apdraudējumu Savienībā, un vai atjaunotais ESMA pasākums būtu efektīvs, lai novērstu šādus apdraudējumus, izvēloties tālredzīgu pieeju.
                  
               a)   Pasākums ievērojami novērš finanšu tirgu pienācīgas darbības un integritātes apdraudējumu
         
         
                     (43)
                  
                  
                     Iepriekš aprakstītajos tirgus apstākļos jebkāds pēkšņs pārdošanas piedāvājumu daudzuma un tirgus svārstīguma pieaugums īsās pārdošanas un īso pozīciju veidošanas dēļ var pastiprināt lejupslīdes tendences finanšu tirgos. Lai arī citā laikā īsā pārdošana var palīdzēt noteikt pareizu emitentu vērtējumu, pašreizējos tirgus apstākļos tā var radīt papildu apdraudējumu pienācīgai tirgu darbībai un integritātei,
                  
               
                     (44)
                  
                  
                     Jo īpaši, ņemot vērā joprojām pastāvošās ārkārtas situācijas horizontālo ietekmi, kas skar plašu akciju kopumu visā Savienībā, jebkāds pēkšņs akciju cenu kritums var būt saistīts ar papildu pārdošanas piedāvājumu daudzumu, ko izraisa īsās pozīcijas pārdošanas darbības un lielāks neto īso pozīciju skaits, kurš bez atjaunotā pasākuma attiecīgi netiktu atklāts, ja tas nepārsniedz pašreizējās paziņošanas robežvērtības valstu kompetentajām iestādēm saskaņā ar Regulas (ES) Nr. 236/2012 5. pantu.
                  
               
                     (45)
                  
                  
                     Iepriekšminēto iemeslu dēļ valstu kompetentajām iestādēm un ESMA pēc iespējas drīzāk jāuzzina par tirgus dalībniekiem, kas nodarbojas ar īso pārdošanu un veido ievērojamas neto īsās pozīcijas, lai vajadzības gadījumā novērstu to, ka šīs pozīcijas kļūst par signālu pārdošanas piedāvājumu daudzuma pārmērīgai plūsmai un tādējādi radītu ievērojamu cenu samazinājumu.
                  
               
                     (46)
                  
                  
                     
                        ESMA uzskata, ka bez šī pasākuma atjaunošanas uz papildu trim mēnešiem valstu kompetentās iestādes un ESMA nebūtu spējīgas pienācīgi uzraudzīt tirgu pašreizējā neskaidrajā un trauslajā vidē. To izceļ acīmredzamā finanšu tirgus darbības un pamatā esošās saimnieciskās darbības nodalīšana apvienojumā ar Covid-19 pandēmijas mainīgo raksturu. Šādi faktori varētu izraisīt pēkšņu un ievērojamu pārdošanas spiedienu un nestandarta Savienības akciju cenas papildu svārstīgumu, ko savukārt vēl vairāk varētu pastiprināt īso pozīciju uzkrāšana.
                  
               
                     (47)
                  
                  
                     Tajā pašā laikā ESMA uzskata par piemērotu saglabāt Regulas (ES) Nr. 236/2012 6. pantā noteikto publicēšanas slieksni, kas ir vienāds ar 0,5 % no sabiedrības emitētā akciju kapitāla, jo šī sliekšņa pazemināšana nešķiet vajadzīga no kārtības tirgū uzturēšanas un finanšu stabilitātes risku novēršanas viedokļa. ESMA turpina pastāvīgi uzraudzīt tirgus apstākļus un nepieciešamības gadījumā veiks turpmākus pasākumus.
                  
               b)   Pasākums ievērojami novērš visas Savienības finanšu sistēmas vai tās daļas stabilitātes apdraudējumu
         
         
                     (48)
                  
                  
                     Kā aprakstīts iepriekš, lielākajā daļā ES akciju tirgu rādītāji laikposmā no 2020. gada jūnija līdz septembrim ir pasliktinājušies, salīdzinot ar 20. februāri. Kopumā tirdzniecībai ar akcijām kopš 2020. gada 20. februāra bija un joprojām ir tipisks pārdošanas spiediens un samērā augsts svārstību līmenis. Kā norādīts iepriekš, dažādi riska faktori joprojām ietekmē daudzas reālās ekonomikas nozares un ES finanšu tirgus. Šajā vidē iesaistīšanās īsās pozīcijas pārdošanā un būtisku neto īso pozīciju radīšana var palielināt pārdošanas piedāvājumu daudzumu un lejupslīdes tendences, kas savukārt var pastiprināt apdraudējumu, kurš var ļoti negatīvi ietekmēt finanšu iestāžu un citu nozaru uzņēmumu finanšu stabilitāti.
                  
               
                     (49)
                  
                  
                     Šajā kontekstā datu ierobežojumi valstu kompetentajām iestādēm un ESMA ierobežotu to iespējas novērst jebkādu iespējamo negatīvo ietekmi uz ekonomiku un galu galā uz visas Savienības finanšu stabilitāti.
                  
               
                     (50)
                  
                  
                     Līdz ar to ESMA atjaunotais pasākums īslaicīgi pazemināt neto īso pozīciju paziņošanas robežvērtības valstiskajām kompetentajām iestādēm efektīvi novērš šo stabilitātes apdraudējumu daļai vai pat visai Savienības finanšu sistēmai, samazinot datu ierobežojumus un palielinot valsts kompetento iestāžu iespējas novērst tuvojošos apdraudējumu jau sākotnējā stadijā.
                  
               c)   Kompetento iestāžu spējas pārraudzīt šo apdraudējumu uzlabošana
         
         
                     (51)
                  
                  
                     Parastos tirgus apstākļos valstu kompetentās iestādes pārrauga visus apdraudējumus, ko var radīt īso pozīciju pārdošana un neto īso pozīciju veidošana, izmantojot pārraudzības instrumentus, kuri noteikti Savienības tiesību aktos, jo īpaši paziņošanas pienākumus par neto īsajām pozīcijām, kas noteiktas Regulā (ES) Nr. 236/2012 (13).
                  
               
                     (52)
                  
                  
                     Tomēr pašreizējie tirgus apstākļi liek pastiprināt valstu kompetento iestāžu un ESMA veikto pārraudzību attiecībā uz apkopotām neto īsajām pozīcijām akcijām, kuru tirdzniecība atļauta regulētos tirgos. Šī iemesla dēļ un ņemot vērā nepārtraukto neskaidrību saistībā ar Covid-19 pandēmiju, joprojām ir svarīgi, lai valsts kompetentās iestādes turpinātu saņemt informāciju par neto īso pozīciju veidošanu iespējami agrākā posmā, pirms tās sasniedz 0,2 % līmeni no emitētā akciju kapitāla, kā norādīts Regulas (ES) Nr. 236/2012 5. panta 2. punktā.
                  
               
                     (53)
                  
                  
                     To izceļ akciju ar neto īso pozīciju starp 0,1 un 0,2 % procentuālā daļa, kas laikposmā no 2020. gada 16. marta līdz 11. jūnijam stabili pieauga un pēc tam saglabājās nemainīga līdz 2020. gada 4. septembrim (14) vidēji par 13 % apmērā visā novērojumu periodā. Tāpēc var secināt, ka neto īso pozīciju starp 0,1 un 0,2 % procentuālā daļa, par kuru bija jāpaziņo ESMA noteikto zemāko paziņošanas robežvērtību dēļ, joprojām ir būtiska kopējā neto īso pozīciju daļa.
                  
               
                     (54)
                  
                  
                     Līdz ar to ESMA atjaunotais pasākums saglabās valsts kompetento iestāžu uzlaboto spēju risināt identificētos apdraudējumus agrīnā posmā, sniedzot tiem un ESMA iespēju laicīgi pārvaldīt apdraudējumu pienācīgai tirgu darbībai un finanšu stabilitātei, ja parādītos jebkādas tirgus krīzes pazīmes.
                  
               5.   PASĀKUMI NERADA REGULATĪVĀS PATVAĻAS RISKU (REGULAS (ES) Nr. 236/2012 28. PANTA 3. PUNKTA b) APAKŠPUNKTS)
         
         
                     (55)
                  
                  
                     Lai pieņemtu vai atjaunotu pasākumu saskaņā ar Regulas (ES) Nr. 236/2012 28. pantu, ESMA būtu jāņem vērā, vai pasākums rada regulatīvās patvaļas risku.
                  
               
                     (56)
                  
                  
                     Tā kā atjaunotais ESMA pasākums attiecas uz tirgus dalībnieku paziņošanas pienākumiem attiecībā uz visām akcijām, kuru tirdzniecība atļauta regulētos tirgos Savienībā, tas nodrošinās vienotu paziņošanas robežvērtību visām valstu kompetentajām iestādēm, nodrošinot līdzvērtīgus konkurences apstākļus tirgus dalībniekiem gan Savienībā, gan ārpus tās attiecībā uz tādu akciju tirdzniecību, kuru tirdzniecība atļauta regulētos tirgos Savienībā.
                  
               6.   
               ESMA PASĀKUMS NERADA NEGATĪVU IETEKMI UZ FINANŠU TIRGU EFEKTIVITĀTI, TOSTARP SAMAZINOT LIKVIDITĀTI ŠAJOS TIRGOS VAI RADOT NESKAIDRĪBAS TIRGUS DALĪBNIEKIEM TĀDĀ VEIDĀ, KAS NAV SAMĒROJAMS AR PASĀKUMA LABVĒLĪGO IETEKMI (REGULAS (ES) Nr. 236/2012 28. PANTA 3. PUNKTA c) APAKŠPUNKTS)
         
         
                     (57)
                  
                  
                     
                        ESMA ir jānovērtē, vai pasākumam ir negatīva ietekme, ko varētu uzskatīt par nesamērīgu salīdzinājumā ar pasākuma labvēlīgo ietekmi.
                  
               
                     (58)
                  
                  
                     
                        ESMA uzskata par piemērotu to, ka valstu kompetentās iestādes pirms jebkādu vairāk ierobežojošu pasākumu pieņemšanas stingri pārrauga neto īsās pozīcijas. ESMA norāda, ka parastās paziņošanas robežvērtības (0,2 % no emitētā akciju kapitāla) joprojām esošajos ārkārtas tirgus apstākļos var nebūt piemērotas, lai laikus noteiktu tendences un nākotnes apdraudējumu.
                  
               
                     (59)
                  
                  
                     Lai gan pastiprinātas ziņošanas pienākuma ieviešana varētu būt radījusi papildu slogu ziņojumu sniedzējiem, pašreiz tie jau ir pielāgojuši savas iekšējās sistēmas saistībā ar Lēmumiem (ES) 2020/525 un (ES) 2020/1123 un tādēļ netiek sagaidīts, ka šis atjaunotais pasākums papildus ietekmēs ziņojumu sniedzēju atbilstības izmaksas. Turklāt, tas neierobežos tirgus dalībnieku iespējas slēgt vai palielināt savas īsās pozīcijas akcijām. Rezultātā netiks ietekmēta tirgus efektivitāte.
                  
               
                     (60)
                  
                  
                     Salīdzinot ar citiem iespējamiem un stingrāk ierobežojošiem pasākumiem, šim atjaunotajam pasākumam nevajadzētu ietekmēt tirgus likviditāti, jo pastiprinātam paziņošanas pienākumam, kas skar ierobežotu tirgus dalībnieku skaitu, nevajadzētu mainīt viņu tirdzniecības stratēģiju un līdz ar to viņu līdzdalību tirgū. Turklāt saglabātais izņēmums, kas paredzēts attiecībā uz tirgus veidošanas darbībām un stabilizācijas programmām, ir noteikts, lai nepalielinātu slogu uzņēmumiem, kuri piedāvā svarīgus pakalpojumus, nodrošinot likviditāti un samazinot svārstīgumu, kas ir īpaši svarīgi pašreizējā situācijā.
                  
               
                     (61)
                  
                  
                     Attiecībā uz atjaunotā pasākuma apmēru ESMA uzskata, ka, ierobežojot to uz vienu vai dažām nozarēm, vai uz kādu emitentu daļu, netiktu sasniegts vēlamais iznākums. Reģistrētais lielais cenu samazinājuma apmērs pēc Covid-19 pandēmijas uzliesmojuma, plašais skarto akciju (un nozaru) diapazons un ES tautsaimniecību un tirdzniecības vietu savstarpējas savienojamības pakāpe liecina, ka ES mēroga pasākums, visticamāk, būs efektīvāks nekā valstu pasākumi nozaru mērogā, sniedzot agrīnu informāciju par tirgiem valstu kompetentām iestādēm.
                  
               
                     (62)
                  
                  
                     Runājot par neskaidrību radīšanu tirgus dalībniekiem, ar šo pasākumu nav ieviesti jauni reglamentējoši pienākumi, jo, pazeminot attiecīgo robežvērtību, ar to tikai groza parasto paziņošanas pienākumu, kas ir spēkā kopš 2012. gada. ESMA arī uzsver, ka atjaunotais pasākums joprojām aprobežojas ar paziņošanu par akcijām, kuru tirdzniecība atļauta regulētā tirgū Savienībā, lai aptvertu tās pozīcijas, kurās papildu ziņojumi šķiet visbūtiskākie.
                  
               
                     (63)
                  
                  
                     Tādēļ ESMA uzskata, ka šādam pastiprinātas pārredzamības pienākumam nevajadzētu radīt negatīvu ietekmi uz finanšu tirgu efektivitāti vai uz ieguldītājiem, kas nebūtu samērīga ar pasākuma labvēlīgo ietekmi, un tam nevajadzētu radīt nekādu neskaidrību finanšu tirgos.
                  
               
                     (64)
                  
                  
                     Pasākuma ilguma ziņā ESMA uzskata, ka pasākuma atjaunošana uz trim mēnešiem ir pamatota, ņemot vērā pašreiz pieejamo informāciju un joprojām valdošo vispārējo neskaidrību saistībā ar Covid-19 pandēmiju. ESMA plāno atgriezties pie ierastā paziņošanas pienākuma, tiklīdz situācija uzlabosies, taču tai pat laikā nevar noliegt pasākuma pagarināšanas iespēju, ja situācija pasliktināsies vai tirgi paliks trauslā stāvoklī.
                  
               
                     (65)
                  
                  
                     Pamatojoties uz iepriekšminēto un sākot ar šo dienu, ESMA uzskata šo lēmumu atjaunot pagaidu pastiprinātas pārredzamības pasākumu attiecībā uz neto īsajām pozīcijām par atbilstošu joprojām pastāvošajiem nelabvēlīgajiem apstākļiem.
                  
               7.   APSPRIEŠANĀS UN PAZIŅOŠANA (REGULAS (ES) Nr. 236/2012 28. PANTA 4. UN 5. PUNKTS)
         
         
                     (66)
                  
                  
                     
                        ESMA konsultējās ar ESRK. ESRK nepauda nekādus iebildumus pret ierosinātā lēmuma pieņemšanu.
                  
               
                     (67)
                  
                  
                     
                        ESMA ir informējusi valstu kompetentās iestādes par paredzēto lēmumu.
                  
               
                     (68)
                  
                  
                     
                        ESMA atjaunotais pasākums tiks piemērots, sākot ar 2020. gada 18. septembri,
                  
               IR PIEŅĒMUSI ŠO LĒMUMU.
         
            1. pants
            Definīcija
            Šajā lēmumā “regulēts tirgus” ir regulēts tirgus, kā norādīts 4. panta 1. punkta 21. apakšpunktā Eiropas Parlamenta un Padomes Direktīvā 2014/65/ES (15).
         
         
            2. pants
            Pagaidu pienākumi attiecībā uz papildu pārskatāmību
            
               1.   Fiziska vai juridiska persona, kam ir neto īsa pozīcija attiecībā uz emitēto akciju kapitālu uzņēmumam, kura akciju tirdzniecība atļauta regulētā tirgū, par to paziņo attiecīgajai kompetentajai iestādei saskaņā ar Regulas (ES) Nr. 236/2012 5. un 9. pantu, ja pozīcija sasniedz vai nokrītas zem attiecīgās paziņošanas robežvērtības, kas minēta šā panta 2. punktā.
            
            
               2.   Attiecīgā paziņošanas robežvērtība ir procentuālā daļa, kas vienāda ar 0,1 % no attiecīgā uzņēmuma emitētā akciju kapitāla un katrs 0,1 % virs šīs robežvērtības.
            
         
         
            3. pants
            Atbrīvojumi
            
               1.   Saskaņā ar Regulas (ES) Nr. 236/2012 16. pantu pagaidu pienākumi attiecībā uz papildu pārskatāmību, kas minēti 2. pantā, neattiecas uz akcijām, kuru tirdzniecība atļauta regulētajā tirgū, ja šo akciju galvenā tirdzniecības vieta atrodas trešā valstī.
            
            
               2.   Saskaņā ar Regulas (ES) Nr. 236/2012 17. pantu pagaidu pienākumi attiecībā uz papildu pārskatāmību, kas minēti 2. pantā, neattiecas uz darījumiem, kas tiek veikti saistībā ar tirgus veidošanas darbībām.
            
            
               3.   Saskaņā ar Eiropas Parlamenta un Padomes Regulas (ES) Nr. 596/2014 (16) 5. pantu pagaidu pienākumi attiecībā uz papildu pārskatāmību, kas minēti 2. pantā, neattiecas uz neto īso pozīciju saistībā ar stabilizācijas veikšanu.
            
         
         
            4. pants
            Stāšanās spēkā un piemērošana
            Šis lēmums stājas spēkā 2020. gada 18. septembrī. To piemēro trīs mēnešus no tā spēkā stāšanās dienas.
         
         
            Parīzē, 2020. gada 16. septembrī
            
               
                  Uzraudzības padomes vārdā –
               
               
                  priekšsēdētājs
               
               Steven MAIJOOR
            
         
         
            (1)  OV L 331, 15.12.2010., 84. lpp.
         
         
            (2)  OV L 86, 24.3.2012., 1. lpp.
         
         
            (3)  OV L 274, 9.10.2012., 1. lpp.
         
         
            (4)  OV L 116, 15.4.2020., 5. lpp.
         
         
            (5)  OV L 245, 30.7.2020., 17. lpp.
         
         
            (6)  VSTOXX nosaka netiešo svārstīgumu, pamatojoties uz Eurostoxx 50 cenām.
         
            (7)  VIX indekss tiek aprēķināts, izmantojot reāllaika S&P 500 indeksa (SPX) opcijas pirkšanas/pārdošanas cenu viduspunktu.
         
            (8)  Nefinanšu nozarēs nav iekļautas šādas apakšnozares: bankas, apdrošināšana un finanšu pakalpojumi.
         
            (9)  Laikposmā no 31. augusta līdz 4. septembrim tehnisku problēmu dēļ trūkst pārskatu par ikdienas neto īsajām pozīcijām Dānijā.
         
            (10)  https://www.ecb.europa.eu/pub/financial-stability/fsr/html/ecb.fsr201911~facad0251f.en.html
         
            (11)  TRV, Kopsavilkums, 4. lpp.
         
            (12)  Itālijā pasākums tika atcelts 18. maijā.
         
            (13)  Sal. Regulas (ES) Nr. 236/2012, 5. pants.
         
            (14)  Laikposmā no 31. augusta līdz 4. septembrim tehnisku problēmu dēļ trūkst pārskatu par ikdienas neto īsajām pozīcijām Dānijā.
         
            (15)  Eiropas Parlamenta un Padomes Direktīva 2014/65/ES (2014. gada 15. maijs) par finanšu instrumentu tirgiem un ar ko groza Direktīvu 2002/92/ES un Direktīvu 2011/61/ES (OV L 173, 12.6.2014., 349. lpp.).
         
            (16)  Eiropas Parlamenta un Padomes Regula (ES) Nr. 596/2014 (2014. gada 16. aprīlis) par tirgus ļaunprātīgu izmantošanu (tirgus ļaunprātīgas izmantošanas regula) un ar ko atceļ Eiropas Parlamenta un Padomes Direktīvu 2003/6/EK un Komisijas Direktīvas 2003/124/EK, 2003/125/EK un 2004/72/EK (OV L 173, 12.6.2014., 1. lpp.).
      
      
         
            PIELIKUMS
            Šajā pielikumā “ESMA lēmums” nozīmē Lēmumu (ES) 2020/525.
            
               1. attēls
            
            
               Finanšu rādītāji
            
            
                        Kapitāla tirgus darbība
                     
                     
                        Izmaiņas laikposmā no 20.2.2020. līdz 3.9.2020.
                        (%)
                     
                     
                        Indeksa līmenis 3.9.2020.
                     
                     
                        Izmaiņas laikposmā no 20.2.2020. līdz 4.6.2020.
                        (%)
                     
                     
                        Indeksa līmenis 4.6.2020.
                     
                  
                        
                           STOXX EUROPE 800 ex. Šveici
                     
                     
                        – 17
                     
                     
                        116
                     
                     
                        – 16
                     
                     
                        117
                     
                  
                        EURO STOXX INDEX
                     
                     
                        – 13
                     
                     
                        362
                     
                     
                        – 13
                     
                     
                        364
                     
                  
                        EURO STOXX 50
                     
                     
                        – 14
                     
                     
                        3 304 
                     
                     
                        – 13
                     
                     
                        3 323 
                     
                  
                        US, S&P500
                     
                     
                        2
                     
                     
                        3 451 
                     
                     
                        – 8
                     
                     
                        3 112 
                     
                  
                        JP, Nikkei
                     
                     
                        0
                     
                     
                        23 466 
                     
                     
                        – 3
                     
                     
                        22 864 
                     
                  
                        Globāli
                     
                     
                        – 1
                     
                     
                        228
                     
                     
                        – 9
                     
                     
                        211
                     
                  
                        Eiropas bankas
                     
                     
                        – 37
                     
                     
                        93
                     
                     
                        – 30
                     
                     
                        104
                     
                  
                        IT, finanšu dati
                     
                     
                        – 30
                     
                     
                        27
                     
                     
                        – 29
                     
                     
                        28
                     
                  
                        ES, finanšu dati
                     
                     
                        – 48
                     
                     
                        34
                     
                     
                        – 35
                     
                     
                        42
                     
                  
                        DE, finanšu dati
                     
                     
                        – 13
                     
                     
                        123
                     
                     
                        – 11
                     
                     
                        126
                     
                  
                        FR, finanšu dati
                     
                     
                        – 34
                     
                     
                        118
                     
                     
                        – -28
                     
                     
                        130
                     
                  
                        Svārstīgums
                     
                     
                        Izmaiņas laikposmā no 20.2.2020. līdz 3.9.2020.
                        (%)
                     
                     
                        Indeksa līmenis 3.9.2020.
                     
                     
                        Izmaiņas laikposmā no 20.2.2020. līdz 4.6.2020.
                        (%)
                     
                     
                        Indeksa līmenis 4.6.2020.
                     
                  
                        VSTOXX
                     
                     
                        15
                     
                     
                        29
                     
                     
                        13
                     
                     
                        28
                     
                  
                        VIX
                     
                     
                        18
                     
                     
                        33
                     
                     
                        9
                     
                     
                        25
                     
                  
                        Kredītriska mijmaiņas darījumi
                     
                     
                        Izmaiņas bāzes punktos laikposmā no 20.2.2020. līdz 3.9.2020.
                     
                     
                        
                           CDS likmju starpības bāzes punktos 3.9.2020.
                     
                     
                        Izmaiņas bāzes punktos laikposmā no 20.2.2020. līdz 4.6.2020.
                     
                     
                        
                           CDS likmju starpības bāzes punktos 4.6.2020.
                     
                  
                        Eiropa, korporatīvie darījumi
                     
                     
                        5
                     
                     
                        45
                     
                     
                        22
                     
                     
                        62
                     
                  
                        Eiropa, augsts ienesīgums
                     
                     
                        92
                     
                     
                        290
                     
                     
                        157
                     
                     
                        355
                     
                  
                        Eiropa, finanšu dati
                     
                     
                        15
                     
                     
                        59
                     
                     
                        29
                     
                     
                        73
                     
                  
                        Eiropa, finanšu dati, pakārtoti
                     
                     
                        38
                     
                     
                        124
                     
                     
                        62
                     
                     
                        149
                     
                  
                        10 gadu valdības obligācijas
                     
                     
                        Izmaiņas bāzes punktos laikposmā no 20.2.2020. līdz 3.9.2020.
                     
                     
                        Obligāciju ienesīgums, %, 3.9.2020.
                     
                     
                        Izmaiņas bāzes punktos laikposmā no 20.2.2020. līdz 4.6.2020.
                     
                     
                        Obligāciju ienesīgums, %, 4.6.2020.
                     
                  
                        DE10G
                     
                     
                        – 5
                     
                     
                        – 0,49
                     
                     
                        15
                     
                     
                        – 0,29
                     
                  
                        ES10G
                     
                     
                        9
                     
                     
                        0,33
                     
                     
                        32
                     
                     
                        0,55
                     
                  
                        FR10G
                     
                     
                        2
                     
                     
                        – 0,19
                     
                     
                        23
                     
                     
                        0,01
                     
                  
                        IT10G
                     
                     
                        15
                     
                     
                        1,06
                     
                     
                        51
                     
                     
                        1,42
                     
                  
                        US10G
                     
                     
                        – 90
                     
                     
                        0,62
                     
                     
                        – 67
                     
                     
                        0,86
                     
                  
                        GB10G
                     
                     
                        – 34
                     
                     
                        0,24
                     
                     
                        – 24
                     
                     
                        0,34
                     
                  
                        JP10G
                     
                     
                        8
                     
                     
                        0,04
                     
                     
                        9
                     
                     
                        0,05
                     
                  
                        
                           Piezīme. Akciju tirgus izmaiņas ir izteiktas relatīvā izteiksmē, pārējās izmaiņas – absolūtos skaitļos.
                        
                           Avoti:
                           Refinitiv EIKON, ESMA.
                     
                  
               
            
               Piezīme.
               EURO STOXX 50 (VSTOXX) un S&P 500 (VIX) ietvertais svārstīgums, %.
            
               Avoti:
               Refinitiv Datastream, ESMA.
            
               
            
               Piezīme. Pašu kapitāla cenas. 20.2.2020. = 100.
            
               Avoti:
               Refinitiv Datastream, ESMA.
            
               
            P.tifiezīme: Pašu kapitāla cenas. 20.2.2020. = 100.
            Avoti: Refinitiv Datastream, ESMA.
            
               
            P.tifiezīme: Pašu kapitāla cenas. 20.2.2020. = 100.
            Avoti: Refinitiv Datastream, ESMA.
            
               
            
               Piezīme.
               CDS likmju starpība Eiropas IG korporatīvajos (iTraxx Europe, European HY corporates (iTraxx Europe Crossover) un Eiropas finanšu datos, bāzes punktos.
            
               Avoti:
               Refinitiv EIKON, ESMA.
            
               5. attēls
            
            
               Eiropas biržu indeksi pa valstīm
            
            
                         
                     
                     
                        Procentuālās daļas izmaiņas laikposmā no 20.2.2020. līdz 3.9.2020.
                     
                     
                        Procentuālās daļas izmaiņas laikposmā no 20.2.2020. līdz 4.6.2020.
                     
                  
                        
                           STOXX EUROPE 800 ex. Šveici
                     
                     
                        – 16,67
                     
                     
                        – 15,78
                     
                  
                        EURO STOXX INDEX
                     
                     
                        – 13,22
                     
                     
                        – 12,72
                     
                  
                        EURO STOXX 50
                     
                     
                        – 13,57
                     
                     
                        – 13,07
                     
                  
                        AT
                     
                     
                        – 30,21
                     
                     
                        – 23,30
                     
                  
                        BE
                     
                     
                        – 19,22
                     
                     
                        – 14,86
                     
                  
                        BG
                     
                     
                        – 20,67
                     
                     
                        – 15,69
                     
                  
                        CY
                     
                     
                        – 39,52
                     
                     
                        – 34,73
                     
                  
                        CZ
                     
                     
                        – 17,81
                     
                     
                        – 13,94
                     
                  
                        DE
                     
                     
                        – 4,44
                     
                     
                        – 7,32
                     
                  
                        DK
                     
                     
                        4,24
                     
                     
                        – 2,48
                     
                  
                        EE
                     
                     
                        – 13,55
                     
                     
                        – 13,16
                     
                  
                        ES
                     
                     
                        – 29,45
                     
                     
                        – 21,88
                     
                  
                        FI
                     
                     
                        – 5,35
                     
                     
                        – 8,66
                     
                  
                        FR
                     
                     
                        – 17,37
                     
                     
                        – 15,91
                     
                  
                        GB
                     
                     
                        – 21,32
                     
                     
                        – 13,93
                     
                  
                        GR
                     
                     
                        – 29,24
                     
                     
                        – 26,64
                     
                  
                        HR
                     
                     
                        – 19,61
                     
                     
                        – 17,16
                     
                  
                        HU
                     
                     
                        – 24,05
                     
                     
                        – 17,83
                     
                  
                        IE
                     
                     
                        – 13,00
                     
                     
                        – 12,90
                     
                  
                        IS
                     
                     
                        – 1,50
                     
                     
                        – 4,44
                     
                  
                        IT
                     
                     
                        – 22,04
                     
                     
                        – 20,01
                     
                  
                        LT
                     
                     
                        5,06
                     
                     
                        – 1,98
                     
                  
                        LU
                     
                     
                        – 25,92
                     
                     
                        – 21,60
                     
                  
                        LV
                     
                     
                        5,53
                     
                     
                        – 1,81
                     
                  
                        MT
                     
                     
                        – 20,80
                     
                     
                        – 12,92
                     
                  
                        NL
                     
                     
                        – 11,66
                     
                     
                        – 9,17
                     
                  
                        NO
                     
                     
                        – 11,80
                     
                     
                        – 10,22
                     
                  
                        PL
                     
                     
                        – 15,75
                     
                     
                        – 13,47
                     
                  
                        PT
                     
                     
                        – 20,09
                     
                     
                        – 13,64
                     
                  
                        RO
                     
                     
                        – 10,73
                     
                     
                        – 11,45
                     
                  
                        SE
                     
                     
                        – 7,28
                     
                     
                        – 9,47
                     
                  
                        SI
                     
                     
                        – 13,01
                     
                     
                        – 10,83
                     
                  
                        SK
                     
                     
                        – 7,05
                     
                     
                        0,07
                     
                  
                        
                           Avoti:
                           Refinitiv EIKON, ESMA.